**Dainų šventę kviečia atrasti Vilniaus „Akropolyje“**

**Šiemet vyksiant šimtmečio Lietuvos dainų šventei, Vilniaus „Akropolyje“ organizuojami nemokami renginiai, skirti jubiliejinei šventei paminėti. Sostinės prekybos ir pramogų centre renginiai vyks iki liepos 7 d., programoje – nuo istorinių nuotraukų parodos iki interaktyvių pramogų.**

„Turbūt nėra nė vieno Lietuvos gyventojo, kuris nežinotų, kas yra Dainų šventė. Šiemet šis renginys ir jo dalyviams, ir žiūrovams, ir kiekvienam mūsų yra dar svarbesnis, nes minime šios šventės šimtmetį. Ta proga Vilniaus „Akropolio“ lankytojus kviečiame į Dainų šventei dedikuotus renginius, kuriuose bus galima tiek susipažinti su šventės istorija, tiek pasitikrinti savo žinias bei laimėti įvairių prizų“, – sako Dominykas Mertinas, „Akropolis Group“ rinkodaros ir komunikacijos vadovas.

Besidomintys Dainų šventės istorija, nuo birželio 1 d. iki liepos 7 d. laukiami nemokamoje nuotraukų parodoje „Dainų šventei 100. Veidai“, kuri veikia Vilniaus „Akropolio“ antrajame aukšte, prie knygyno „Pegasas“. Parodoje eksponuojamos fotografų Ramūno Virkučio, Martyno Vidzbelio, Artūro Moisiejenko, Juozo Siruso, Martyno Siruso, Monos Avik, Lietuvos centrinio valstybės archyvo ir Lietuvos nacionalinio kultūros centro archyvo nuotraukos, kuriose užfiksuotos Dainų švenčių akimirkos ir jų dalyviai nuo pat 1924-ųjų metų.

Parodoje galima žvilgtelėti ne tik į praeitį, bet ir į ateitį – joje pristatomi dirbtinio intelekto sugeneruoti vaizdai, kaip Dainų šventė galėtų atrodyti dar po šimto metų, 2124-aisiais. Šio projekto autorius – fotografas Paulius Gvildys.

Nuo birželio 7 d. iki liepos 7 d. prie prekybos ir pramogų centro 1-ojo „Maxima“ įėjimo taip pat veiks interaktyvus stendas. Prie jo laukiami tie, kam įdomu pamatyti skirtingų šokių elementus, pasiklausyti Dainų šventėse skambėjusių dainų ar pasigilinti į unikalios šventės istoriją bei ją organizavusių asmenų biografijas. -

Tris birželio šeštadienius – birželio 8 d., birželio 15 d. ir birželio 29 d. – šalia interaktyviojo stendo vyks viktorinos, kurių metu bus galima ne tik pasitikrinti savo žinias, bet ir už teisingus atsakymus laimėti įvairių prizų.

Daugiau informacijos apie Dainų šventės renginius Vilniaus „Akropolyje“ – [www.akropolis.lt](http://www.akropolis.lt).

***Apie „Akropolis Group“:***

*Baltijos šalyse pirmaujanti prekybos ir pramogų centrų vystymo ir valdymo bendrovė „Akropolis Group“ valdo prekybos centrų vystymo ir valdymo paslaugų įmones Lietuvoje ir Latvijoje. Lietuvoje „Akropolis Group“ valdo prekybos ir pramogų centrus „Akropolis“ Vilniuje, Klaipėdoje ir Šiauliuose, Latvijoje – „Akropole Riga“ ir „Akropole Alfa“ Rygoje.*

*Daugiau informacijos:*

*Aistė Jankūnaitė*

*+370 614 55468 /* [*aiste@ideaprima.lt*](mailto:aiste@ideaprima.lt)

*„Akropolis Group“ atstovė žiniasklaidai*

*IDEA PRIMA Projektų direktorė*